ddrg/super_eurlex huggingface dataset:
Uredba Komisije (ES) št. 1903/2000

z dne 7. septembra 2000

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih oznak", določen z Uredbo Sveta (EGS) št. 2081/92 o zaščiti geografskih oznak in označb porekla za kmetijske pridelke in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1509/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Nizozemska poslala Komisiji vlogo za registracijo imena kot označbe porekla.

(2) V skladu s členom 6(1) navedene uredbe je ugotovljeno, da vloga izpolnjuje vse zahteve iz tega člena in zlasti vsebuje vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede imena iz Priloge k tej uredbi po objavi v Uradnem listu Evropskih skupnosti [3].

(4) Ime je zato treba vnesti v "Register zaščitenih označb porekla in zaščitenih geografskih oznak" in ga zaščititi v vsej Skupnosti kot zaščiteno označbo porekla.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1651/2000 [5] –

SPREJELA NASLEDNJO UREDBO:

Člen 1

Ime v Prilogi k tej uredbi se doda Prilogi k Uredbi (ES) št. 2400/96 in vstavi kot zaščitena označba porekla (ZOP) v "Register zaščitenih označb porekla in zaščitenih geografskih oznak" iz člena 6(3) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. septembra 2000

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 174, 13.7.2000, str. 7.

[3] UL C 378, 30.12.1999, str. 2.

[4] UL L 327, 18.12.1996, str. 11.

[5] UL L 189, 27.7.2000, str. 15.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Siri

NIZOZEMSKA

Kanterkaas, Kanternagelkaas, Kanterkomijnekass (ZOP)

--------------------------------------------------
Uredba Komisije (ES) št. 1929/2000

z dne 12. septembra 2000

o spremembi Uredbe (ES) št. 2603/1999 o določbah za prehod na podporo za razvoj podeželja po Uredbi Sveta (ES) št. 1257/1999 glede preoblikovanja kmetijskih okoljskih obveznosti, prevzetih po Uredbi Sveta (EGS) št. 2078/92

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb [1] ter zlasti člena 53(1) Uredbe,

ob upoštevanju naslednjega:

(1) Sedanji predpisi ne dovoljujejo preoblikovanja kmetijskih okoljskih obveznosti, prevzetih po Uredbi Sveta (EGS) št. 2078/92 [2], kakor je bila nazadnje spremenjena z Uredbo Komisije (ES) št. 2772/95 [3], v nove prevzete obveznosti po novi Uredbi (ES) št. 1257/1999. Člen 13 Uredbe Komisije (ES) št. 746/96 [4] o podrobnih pravilih za uporabo Uredbe (EGS) št. 2078/92, kakor je bila spremenjena z Uredbo (ES) št. 435/97 [5], določa, da se lahko prevzeta obveznost preoblikuje v drugo prevzeto obveznost samo v istem petletnem obdobju.

(2) Za zagotovitev boljšega izvajanja kmetijskih okoljskih ukrepov v novem programskem obdobju je treba državam članicam dovoliti, da odobrijo preoblikovanje prevzetih kmetijskih okoljskih obveznosti, za katere je bila sklenjena pogodba na podlagi starih predpisov, v nove prevzete obveznosti za pet let ali več po Uredbi (ES) št. 1257/1999, če je nova prevzeta obveznost zagotovo koristna za okolje.

(3) Ukrepi, predvideni s to uredbo, so v skladu z mnenjem Odbora za kmetijske strukture in razvoj podeželja –

SPREJELA NASLEDNJO UREDBO:

Člen 1

Na koncu člena 3 se v Uredbi Komisije (ES) št. 2603/1999 [6] doda naslednji odstavek:

"4. Pred koncem obdobja za izvedbo obveznosti, prevzete po Uredbi (EGS) št. 2078/92, lahko države članice dovolijo preoblikovanje navedene obveznosti v novo prevzeto obveznost za pet let ali več po Uredbi (ES) št. 1257/1999, če:

(a) je vsak takšen prenos v nedvomno korist za okolje in

(b) se obstoječa prevzeta obveznost bistveno okrepi."

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Uporablja se od 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. septembra 2000.

Za Komisijo

Franz Fischler

Član Komisije

[1] UL L 160, 26.6.1999, str. 80.

[2] UL L 215, 30.7.1992, str. 91.

[3] UL L 288, 1.12.1995, str. 35.

[4] UL L 102, 25.4.1996, str. 19.

[5] UL L 67, 7.3.1997, str. 2.

[6] UL L 316, 10.12.1999, str. 26.

--------------------------------------------------
Uredba Komisije (ES) št. 2099/2000

z dne 3. oktobra 2000

o spremembi Uredbe (ES) št. 2771/1999 o podrobnih pravilih za uporabo Uredbe Sveta (ES) št. 1255/1999 glede intervencije na trgu masla in smetane

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga z mlekom in mlečnimi proizvodi [1], nazadnje spremenjene z Uredbo (ES) št. 1670/2000 [2], in zlasti člena 10 Uredbe,

ob upoštevanju naslednjega:

(1) Člen 21 Uredbe Komisije (ES) št. 2771/1999 [3], spremenjene z Uredbo (ES) št. 1560/2000 [4], določa, da mora biti intervencijsko maslo, dano v prodajo, uskladiščeno pred 1. julijem 1996.

(2) Glede ne razmere na trgu masla in količino masla v intervencijskem skladiščenju, bi bilo treba maslo, uskladiščeno pred 1. septembrom 1999, dati v prodajo.

(3) Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –

SPREJELA NASLEDNJO UREDBO:

Člen 1

V členu 21 Uredbe (ES) št. 2771/1999 se datum "1. julijem 1996" nadomesti s "1. septembrom 1999".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. oktobra 2000

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 333, 24.12.1999, str. 11.

[4] UL L 179, 18.7.2000, str. 10.

--------------------------------------------------
Uredba Komisije (ES) št. 2223/2000

z dne 6. oktobra 2000

o spremembi Uredbe (EGS) št. 65/82 o podrobnih pravilih za prenos sladkorja v naslednje tržno leto

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2038/1999 z dne 13. septembra 1999 o skupni ureditvi trgov za sladkor [1], kakor je bila nazadnje spremenjena z Uredbo Komisije (ES) št. 1527/2000 [2], in zlasti člena 32(4) Uredbe,

ob upoštevanju naslednjega:

(1) Drugi pododstavek člena 32(1) Uredbe (ES) št. 2038/1999 dovoljuje podjetju za proizvodnjo sladkorja, da celotno ali del njegove proizvodnje sladkorja A in sladkorja B, ki je z uporabo mehanizma zmanjševanja iz člena 26(5) navedene uredbe postal sladkor C, prenese v naslednje tržno leto, da se obravnava kot del proizvodnje tega leta.

(2) Podrobna pravila za uporabo, določena v Uredbi Komisije (EGS) št. 65/82 [3], kakor je bila nazadnje spremenjena z Uredbo (ES) št. 260/96 [4], urejajo prenos, naveden v prvem pododstavku člena 32(1) Uredbe (ES) št. 2038/1999. Kljub temu da se pravila nanašajo na pogoje za novo možnost prenosa sladkorja C, so potrebna nekatera pojasnila za upoštevanje dejstva, da ta prenos ni predmet omejitve količin iz člena 32(4) Uredbe (ES) št. 2038/1999. Uredbo (EGS) št. 65/82 je torej treba ustrezno spremeniti.

(3) Ukrepi, predvideni s to uredbo, so v skladu z mnenjem Upravljalnega odbora za sladkor –

SPREJELA NASLEDNJO UREDBO:

Člen 1

Uredba (EGS) št. 65/82 se spremeni:

1. Drugi pododstavek člena 2(1) se nadomesti z naslednjim besedilom:

"Pri prenosu iz prvega pododstavka člena 32(1) Uredbe (ES) št. 2038/1999 se ta odločitev podjetja lahko uporablja le za maksimalno količino, ki ne presega 20 % njegove A-kvote, veljavne v tržnem letu, ko je bil zadevni sladkor proizveden."

2. Člen 4(1)(b) se nadomesti z naslednjim besedilom:

"(b) količino sladkorja B ali C, ki se bo prenesla, izraženo kot beli sladkor in primerno porazdeljeno med:

- – prenos na podlagi prvega pododstavka člena 32(1) Uredbe (ES) št. 2038/1999,

- – prenos na podlagi drugega pododstavka člena 32(1) Uredbe (ES) št. 2038/1999."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. oktobra 2000

Za Komisijo

Franz Fischler

Član Komisije

[1] UL L 252, 25.9.1999, str. 1.

[2] UL L 175, 14.7.2000, str. 59.

[3] UL L 9, 14.1.1982, str. 14.

[4] UL L 34, 13.2.1996, str. 16.

--------------------------------------------------
Uredba Sveta (ES) št. 2093/2000

z dne 28. septembra 2000

o prepovedi uvoza atlantske mečarice (Xiphias gladius) s poreklom iz Belizeja in Hondurasa

SVET EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti in zlasti člena 133 te pogodbe,

ob upoštevanju predloga Komisije,

ob upoštevanju naslednjega:

(1) Ribolovne vire, ki so neobnovljivi naravni viri, je treba zaščititi zaradi biološkega ravnotežja in globalne varnosti preskrbe s hrano.

(2) Leta 1995 je Mednarodna komisija za ohranitev atlantskega tuna (ICCAT), katere pogodbenica je Evropska skupnost, sprejela akcijski načrt za zagotovitev učinkovitosti programa za ohranjanje atlantskega tuna, da bi zagotovili učinkovitost ohranjanja te vrste.

(3) Pogodbenice ICCAT, katerih ribiči so dolžni zmanjšati svoj ulov atlantskega tuna, ne morejo učinkovito upravljati z zadevnim staležem, razen če vse pogodbenice sodelujejo z ICCAT in ravnajo v skladu z njenimi ohranitvenimi in upravljalnimi ukrepi.

(4) Leta 1998 je ICCAT ugotovil, da sta Belize in Honduras državi, katerih plovila lovijo atlantsko mečarico na način, ki zmanjšuje učinkovitost ohranitvenih ukrepov te organizacije; svoje ugotovitve je ICCAT utemeljil s podatki o ulovu, trgovini in opazovanju plovil.

(5) Poskusi ICCAT, da bi ti dve državi spodbudil k ravnanju v skladu z ukrepi za ohranitev in upravljanje atlantske mečarice, so bili neuspešni.

(6) ICCAT je pogodbenicam predlagal, naj sprejmejo ustrezne ukrepe za prepoved uvoza proizvodov iz atlantske mečarice v kakršni koli obliki iz Belizeja in Hondurasa; ti ukrepi bodo odpravljeni takoj, ko bo ugotovljeno, da sta zadevni državi svoje ribiške prakse uskladili z ukrepi ICCAT; te ukrepe mora torej izvajati Skupnost, ki ima edina pristojnost v tej zadevi.

(7) Ti ukrepi so združljivi z obveznostmi, ki jih ima Skupnost v skladu z drugimi mednarodnimi sporazumi –

SPREJEL NASLEDNJO UREDBO:

Člen 1

Sprostitev v prosti promet v Skupnosti atlantske mečarice (Xiphias gladius), ki spada pod oznake KNex03019990, 03026987, 03037987, ex03041038, ex03041098, 03042087, 03049065, ex03052000, ex03053090, ex03054980, ex03055990, ex03056990, ex16041991, ex16041998 in ex16042070 s poreklom iz Belizeja in Hondurasa je prepovedana.

Iztovarjanje proizvodov iz odstavka 1 za namen tranzita po Skupnosti je prepovedana.

Člen 2

Ta uredba se ne uporablja za količine proizvodov iz člena 1(1), za katere se lahko pristojnim nacionalnim organom v zadovoljivi meri dokaže, da so bile na datum začetka veljavnosti te uredbe že na poti proti ozemlju Skupnosti, in ki se sprostijo v prosti promet najkasneje 14 dni po tem datumu.

Člen 3

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. septembra 2000

Za Svet

Predsednik

D. Vaillant

--------------------------------------------------
Uredba Komisije (ES) št. 2348/2000

z dne 23. oktobra 2000

o spremembi Uredbe (ES) št. 2799/1999 o določitvi podrobnih pravil za uporabo Uredbe (ES) št. 1255/1999 glede dodeljevanja pomoči za posneto mleko in posneto mleko v prahu, ki je namenjeno za krmo za živali, in o prodaji takega posnetega mleka v prahu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke [1], kakor je bila nazadnje spremenjena z Uredbo (ES) št. 1670/2000 [2], in zlasti členov 10 in 15 Uredbe,

ob upoštevanju naslednjega:

(1) Člen 7(1) Uredbe Komisije (ES) št. 2799/1999 [3], kakor je bila nazadnje spremenjena z Uredbo (ES) št. 1550/2000 [4], določa znesek pomoči za posneto mleko in posneto mleko v prahu, namenjeno za krmo za živali. Glede na razmere pri preskrbi s posnetim mlekom in posnetim mlekom v prahu bi bilo treba znižati znesek pomoči.

(2) Upravljalni odbor za mleko in mlečne izdelke ni podal mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Člen 7(1) Uredbe (ES) št. 2799/1999 se nadomesti z:

"1. Pomoč se določi takole:

(a) 4,93 EUR na 100 kg posnetega mleka z vsebnostjo beljakovin najmanj 35,6 % v suhi snovi brez maščobe;

(b) 4,35 EUR na 100 kg posnetega mleka z vsebnostjo beljakovin najmanj 31,4 % vendar manj kakor 35,6 % v suhi snovi brez maščobe;

(c) 61,00 EUR na 100 kg posnetega mleka v prahu z vsebnostjo beljakovin najmanj 35,6 % v suhi snovi brez maščobe;

(d) 53,80 EUR na 100 kg posnetega mleka v prahu z vsebnostjo beljakovin najmanj 31,4 % vendar manj kot 35,6 % v suhi snovi brez maščobe."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. oktobra 2000

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 340, 31.12.1999, str. 3.

[4] UL L 176, 15.7.2000, str. 25.

--------------------------------------------------
Uredba Komisije (ES) št. 2446/2000

z dne 6. novembra 2000

o dopolnitvi Priloge k Uredbi (ES) št. 2400/96 o vnosu nekaterih imen v Register zaščitenih označb porekla in zaščitenih geografskih oznak, določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske pridelke in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1509/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 so Španija, Francija, Italija in Irska poslale Komisiji vloge za registracijo nekaterih imen kot označb porekla ali geografskih oznak.

(2) V skladu s členom 6(1) navedene uredbe je ugotovljeno, da vloge izpolnjujejo vse zahteve iz tega člena in zlasti vsebujejo vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede imen iz Priloge k tej uredbi po objavi v Uradnem listu Evropskih skupnosti [3].

(4) Imena je zato treba vnesti v Register zaščitenih označb porekla in zaščitenih geografskih oznak ter jih zaščititi po vsej Skupnosti kot zaščitene označbe porekla in zaščitene geografske oznake.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1904/2000 [5] –

SPREJELA NASLEDNJO UREDBO:

Člen 1

Imena v Prilogi k tej uredbi se dodajo Prilogi k Uredbi (ES) št. 2400/96 in vnesejo kot zaščitene označbe porekla (ZOP) in zaščitene geografske oznake (ZGO) v Register zaščitenih označb porekla in zaščitenih geografskih oznak iz člena 6(3) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. novembra 2000

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 174, 13.7.2000, str 7.

[3] UL C 38, 10.2.2000, str. 3; UL C 21, 25.1.2000, str. 20; UL C 77, 17.3.2000, str. 2; UL C 77, 17.3.2000, str. 6, in UL C 93, 31.3.2000, str. 2.

[4] UL L 327, 18.12.1996, str. 11.

[5] UL L 228, 8.9.2000, str. 57.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Mesni izdelki

IRSKA

Timoleague Brown Pudding (ZGO)

Siri

ŠPANIJA

Queso de l’Alt Urgell y la Cerdanya (ZOP)

Sadje, zelenjava in žito

ŠPANIJA

Melocotón de Calanda (ZOP)

ITALIJA

Limone di Sorrento (ZGO)

Olja in maščobe

Oljčno olje:

ITALIJA

Chianti Classico (ZOP)

Terre di Siena (ZOP)

Jabolčni mošt

FRANCIJA

Cidre de Bretagne ali cidre breton (ZGO)

Cidre de Normandie ali cidre normand (ZGO)

--------------------------------------------------
Uredba Komisije (ES) št. 2438/2000

z dne 3. novembra 2000

o spremembah Uredbe (ES) št. 908/2000, ki določa podrobna pravila za izračunavanje pomoči, ki jo države članice odobrijo organizacijam proizvajalcem v sektorju za ribištvo in ribogojstvo

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2792/1999 z dne 17. decembra 1999 o določitvi podrobnih pravil in pogoje v zvezi s strukturno pomočjo Skupnosti v sektorju za ribištvo [1], zlasti člena 15(4),

ob upoštevanju naslednjega:

(1) Člen 6 Uredbe Komisije (ES) št. 908/2000 o določitvi podrobnih pravil za izračunavanje pomoči, ki jo države članice odobrijo organizacijam proizvajalcem v sektorju za ribištvo in ribogojstvo [2], določa podrobna pravila za prehod z določb, veljavnih do 31. decembra 1999, na določbe, veljavne od 1. januarja 2000.

(2) Določbe člena 6(3) Uredbe (ES) št. 908/2000 niso skladne z določbami člena 30(2) Uredbe Sveta (ES) št. 1260/1999 z dne 21. junija 1999 o določitvi splošnih določb o strukturnih skladih [3]; ker je zato treba situacijo popraviti s spremembami in dopolnitvami Uredbe (ES) št. 908/2000.

(3) Ukrepi, predvideni v tej uredbi, so v skladu z mnenjem Upravljalnega odbora za ribištvo in ribogojstvo -

SPREJELA NASLEDNJO UREDBO:

Člen 1

Tretji odstavek člena 6 Uredbe (ES) št. 908/2000 se izbriše in nadomesti z naslednjim:

"V primeru pomoči, o kateri država članica odloči po 1. januarju 2000 na podlagi členov 7 in 7b Uredbe (EGS) št. 3759/92, se nadomestilo opravi v okviru načrtovanja Strukturnih skladov za zadevno državo članico za obdobje od leta 2000 do leta 2006."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 3. novembra 2000

Za Komisijo

Franz Fischler

Član Komisije

[1] UL L 337, 30.12.1999, str. 10.

[2] UL L 105, 3.5.2000, str. 15.

[3] UL L 161, 26.6.1999, str. 1.

--------------------------------------------------
Uredba Komisije (ES) št. 2712/2000

z dne 12. decembra 2000

o spremembi Uredbe (EGS) št. 2123/89 o določitvi seznama reprezentativnih trgov prašičjega mesa v Skupnosti

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 1365/2000 [2], in zlasti člena 4(6) Uredbe,

ob upoštevanju naslednjega:

(1) Uredba Komisije (EGS) št. 2123/89 [3], kakor je bila nazadnje spremenjena z Uredbo (ES) št. 1285/98 [4], je določila seznam reprezentativnih trgov prašičjega mesa v Skupnosti.

(2) Na Irskem so se zgodile spremembe reprezentativnih trgov prašičjega mesa. Zato je treba spremeniti seznam reprezentativnih trgov prašičjega mesa v Skupnosti, ki so našteti v Prilogi k Uredbi (EGS) št. 2123/89.

(3) Ukrepi, predvideni s to uredbo, so v skladu z mnenjem Upravljalnega odbora za prašičje meso –

SPREJELA NASLEDNJO UREDBO:

Člen 1

Točka 7 Priloge k Uredbi (EGS) št. 2123/89 se nadomesti z naslednjim:

"7. Naslednja skupina trgov: Rooskey, Waterford in Mitchelstown."

Člen 2

Ta uredba začne veljati 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 2000

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 156, 29.6.2000, str. 5.

[3] UL L 203, 15.7.1989, str. 23.

[4] UL L 178, 23.6.1998, str. 5.

--------------------------------------------------
Uredba Komisije (ES) št. 2796/2000

z dne 20. decembra 2000

o spremembi Priloge II k Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila spremenjena z Uredbo Komisije (ES) št. 1509/2000 [2], in zlasti tretjega pododstavka člena 1(1) Uredbe,

ob upoštevanju naslednjega:

(1) Da bi izpolnili pričakovanja nekaterih kmetijskih proizvajalcev, katerim predstavljajo okrasne rastline in rože enega od glavnih virov prihodka, je treba te proizvode vključiti v Prilogo II k Uredbi (EGS) št. 2081/92. Ker so to kmetijski pridelki, lahko ti proizvajalci vložijo vloge za njihovo registracijo po Uredbi (EGS) št. 2081/91 z upoštevanjem povezave, ki jo lahko imajo z določenimi geografskimi regijami.

(2) Ukrepi, predvideni s to uredbo, so v skladu z mnenjem Regulativnega odbora za geografske označbe in označbe porekla –

SPREJELA NASLEDNJO UREDBO:

Člen 1

V Prilogi II k Uredbi (EGS) št. 2081/92 se doda naslednji proizvod:

"— Okrasne rastline in rože."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 2000

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 174, 13.7.2000, str. 7.

--------------------------------------------------